মঞ্জুর হোসেন মিলন : গাজীপুরের কালিয়াকৈরে কসমেটিক্স তৈরীর কারখানায় ক্যামিকেলের সিলিন্ডার বিস্ফোরনে ভয়াবহ অগ্নিকান্ডের ঘটনায় দগ্ধ আরো এক শ্রমিক ঘটনার পাঁচদিন পর রবিবার ঢাকা মেডিকেল কলেজ হাসপাতালে চিকিৎসাধীন অবস্থায় মারা গেছে। এ নিয়ে ওই ঘটনায় এক নারীসহ মোট জনের মৃত্যু হয়েছে। নিহতের নাম আব্দুর রহিম (৩০)। সে কালিয়াকৈর উপজেলার মধ্যপাড়া ইউনিয়নের কুয়ারচালা এলাকার আনোয়ার হোসেনের ছেলে। গত মঙ্গলবার জামালপুর এলাকায় এফএস কসমেটিক্স লিমিটেড কারখানায় অগ্নিকান্ডের ওই ঘটনায় রহিম ও তার স্ত্রী এবং কারখানার মানেজারসহ ১১জন শ্রমিক ও কর্মকর্তা দগ্ধ ও আহত হয়। এদের মধ্যে দগ্ধ শেফালী (৩০) নামের অপর এক শ্রমিক গত বুধবার হাসপাতালে চিকিৎসাধীন অবস্থায় মারা যায়।